b'\n_START_ARTICLE_\nMars Pathfinder\n_START_SECTION_\nNusileidimo vieta\n_START_PARAGRAPH_\nNusileidimo vieta buvo \xc5\xa0iaur\xc4\x97s pusrutulyje Ar\xc4\x97jo sl\xc4\x97nyje, vienoje i\xc5\xa1 labiausiai akmenuot\xc5\xb3 vietovi\xc5\xb3 Marse. Ji pasirinkta manant, kad tai viena saugiausi\xc5\xb3 viet\xc5\xb3 nusileidimui. Po nusileidimo \xc5\xa1i vieta praminta \xe2\x80\x9eCarl Sagan Memorial Station\xe2\x80\x9c.\n_START_SECTION_\nNusileidimo procesas\n_START_PARAGRAPH_\n\xe2\x80\x9eMars Pathfinder\xe2\x80\x9c naudojo naujausius tiesioginio nusileidimo \xc4\xaf Mars\xc4\x85 metodus: vir\xc5\xa1garsin\xc4\xaf para\xc5\xa1iut\xc4\x85, kieto kuro reaktyvinio stabdymo sistem\xc4\x85 bei oro pagalves.\n_START_SECTION_\nMisija\n_START_PARAGRAPH_\nAparatas palaik\xc4\x97 ry\xc5\xa1\xc4\xaf su marsaeigiu, leisdamas jam veikti nepriklausomai nuo zondo. Marsaeigis buvo valdomas nuotoliniu b\xc5\xabdu, bet taip pat tur\xc4\x97jo vidin\xc4\x99 kamer\xc4\x85 ir lazerin\xc4\x99 kli\xc5\xab\xc4\x8di\xc5\xb3 aptikimo sistem\xc4\x85, kuri leido jam lengviau jud\xc4\x97ti pavir\xc5\xa1iumi._NEWLINE_Savaranki\xc5\xa1kai judantis robotas leido tyrin\xc4\x97toj\xc5\xb3 komandai i\xc5\xa1analizuoti daugiau Marso uolien\xc5\xb3 ir dirvos pavyzd\xc5\xbei\xc5\xb3. Nuo jo nusileidimo 1997 m. bir\xc5\xbeelio 4 d. iki paskutinio duomen\xc5\xb3 perdavimo 1997 m. rugs\xc4\x97jo 27 d. \xe2\x80\x9eMars Pathfinder\xe2\x80\x9c padar\xc4\x97 ~17 000 nuotrauk\xc5\xb3 (i\xc5\xa1 j\xc5\xb3 apie 500 i\xc5\xa1 marsaeigio), atliko daugiau nei 15 uolien\xc5\xb3 ir dirvos chemini\xc5\xb3 analizi\xc5\xb3.\n_START_SECTION_\n\xe2\x80\x9eSojourner\xe2\x80\x9c\n_START_PARAGRAPH_\n\xe2\x80\x9eSojourner\xe2\x80\x9c (angl. Sojourner) yra \xc5\xa1e\xc5\xa1iaratis marsaeigis aparatas, tyr\xc4\x99s Marso pavir\xc5\xa1i\xc5\xb3. Tai \xe2\x88\x92 65\xc2\xa0cm ilgio, 48\xc2\xa0cm plo\xc4\x8dio ir 30\xc2\xa0cm auk\xc5\xa1\xc4\x8dio aparatas su ratukais. Jo mas\xc4\x97 siekia 10,6\xc2\xa0kg. Jis gali nuva\xc5\xbeiuoti 500\xc2\xa0m atstum\xc4\x85 ir va\xc5\xbeiuoti 1 cm/s maksimaliu grei\xc4\x8diu. Aparatui reikaling\xc4\x85 energij\xc4\x85 tiekia 83 Saul\xc4\x97s baterijos. \xc4\xae \xc5\xbdem\xc4\x99 jis i\xc5\xa1siunt\xc4\x97 550 nuotrauk\xc5\xb3, taip pat analizuojama chemin\xc4\x97 Marso grunto sud\xc4\x97tis._NEWLINE_Aparatas pavadintas Sojourner Truth, XIX a. JAV abolicionist\xc4\x97s ir kovotojos u\xc5\xbe moter\xc5\xb3 teises, vardu.'